**เจ้าชายฟริโซแห่งออเรนจ์-นัสเซา** (อังกฤษ: His Royal Highness Prince Friso of Orange-Nassau) เป็นพระราชโอรสพระองค์กลางในสมเด็จพระราชินีนาถเบียทริกซ์แห่งเนเธอร์แลนด์กับ เจ้าชายเคลาส์แห่งเนเธอร์แลนด์ เป็นพระราชอนุชาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นพระเชษฐาในเจ้าชายคอนสตันตินแห่งเนเธอร์แลนด์ พระองค์อภิเษกสมรสกับ เจ้าหญิงมาเบลแห่งออเรนจ์-นัสเซา มีพระธิดารวม 2 พระองค์ พระองค์สิ้นพระชนม์ เมื่อวันที่ 12 สิงหาคม พ.ศ. 2556 ขณะมีพระชันษา 44 ชันษา

พระประวัติ
----------

เจ้าชายฟริโซ ประสูติ ณ โรงพยาบาลอูเครก เมื่อวันที่ 25 กันยายน พ.ศ. 2511 เป็นพระราชโอรสพระองค์กลางใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เมื่อแรกประสูติทรงอยู่ในอันดับที่ 3 ของการสืบราชบัลลังก์ ต่อมาปี พ.ศ. 2523 พระราชมารดาครองราชย์ ทำให้เจ้าชายวิลเลิม-อเล็กซานเดอร์ พระเชษฐา เลื่อนเป็นดันดับที่ 1 พระองค์จึงเลื่อนอันดับเป็นที่ 2 ทรงได้รับการบัพติศมาเมื่อวันที่ 28 ธันวาคม ในปีเดียวกัน ณ มหาวิหารเซนต์มาร์ตินอูเครก พระบิดาและพระมารดาอุปถัมภ์คือ สมเด็จพระราชาธิบดีฮารัลด์ที่ 5 แห่งนอร์เวย์ โจฮัส คริสเตียน บารอนเจนนิส เฮอร์แมน สมเด็จพระราชินีนาถยูเลียนาแห่งเนเธอร์แลนด์(พระราชอัยยิกา) และ คริสตินา ฟ็อน อัมส์แบร์ค (พระปิตุจฉา)

การศึกษา
--------

ในปี พ.ศ. 2529 พระองค์ทรงจบการศึกษาจากโรงเรียนมัธยมแอสเตรง ในกรุงเฮก และในปี พ.ศ. 2531 ทรงศึกษาต่อ ณ มหาวิทยาลัยแคลิฟอร์เนีย เบิร์กลีย์ สาขาวิศวกรรมเครื่องกล พระองค์เรียนที่Delft University of Technologyซึ่งเขาได้รับการศึกษาระดับปริญญาของวิศวกรในวิศวกรรมการบิน นอกจากนี้ยังทรงได้รับปริญญาด้านเศรษฐศาสตร์จากมหาวิทยาลัยอีราสมุส เพื่อทรงเตรียมความพร้อมของพระองค์ในการสืบทอดราชบัลลังก์

ทรงงาน
------

เมื่อทรงเรียนจบแล้ว ทรงทำงาน ณ กรุงอัมสเตอร์ดัม ในด้านของการให้คำปรึกษาการค้าระหว่างประเทศ ทั้งนี้ยังทรงเป็นเหรัญญิก ของครอบครัว เนื่องจากพระราชมาดาทรงไว้วางพระราชหฤทัยให้ทรงดูแลการเงินของครอบครัว

เสกสมรส
-------

30 มิถุนายน พ.ศ. 2546 สำนักพระราชวังเนเธอร์แลนด์ได้ประกาศว่าเจ้าชายฟริโซจะเสกสมรสกับนาสาวมาเบล วินเซอร์ สมิทธิ์ แต่คณะรัฐมนตรีไม่เห็นชอบในเรื่องนี้ แต่พระเชษฐาก็ไม่ขัดขวางความรักของพระอนุชาแต่อย่างใด และเมื่อวันที่ 24 เมษายน พ.ศ. 2547 พระองค์ก็อภิเษกสมรสที่เมืองเดล์ฟ แต่อย่างไรก็ดีพระองค์ทรงหลุดพ้นจากการเป็นรัชทายาทในการสืบบัลลังก์ลำดับ 2 ต่อมาเบลได้รับการสถาปนาเป็น **เจ้าหญิง** พร้อมฐานันดร รอยัลไฮเนส

### ความคิดเห็นในการเสกสมรสของเจ้าชายฟริโซ

ความเห็นของนายกรัฐมนตรี

> ที่ไม่อนุญาตให้เจ้าชายฟริโซสมรสกับมาเบล เพราะมาเบล มีคดีพัวพันยุ่งเกี่ยวกับเจ้าพ่อค้ายาระดับชาติของเนเธอร์แลนด์
> 
> — ยัน เปเตอร์ บัลเกอเนนเดอ  
> นายกรัฐมนตรีเนเธอร์แลนด์

พระราชดำรัสของเจ้าชายวิลเลิม-อเล็กซานเดอร์

> ข้าพเจ้าเชื่อใจและเห็นใจในตัวของฟริโซ น้องชายข้าพเจ้าผู้ไม่เคยหวังอยากเป็นกษัตริย์ หากได้สมรส ขอให้มีความสุขสืบไป
> 
> — เจ้าชายวิลเลิม  
> มกุฎราชกุมารแห่งเนเธอร์แลนด์  
> พระเชษฐา

พระราชดำรัสของสมเด็จพระราชินีนาถยูเลียนาแห่งเนเธอร์แลนด์

> อาจจะแลกมาด้วยฐานันดร ก็ไม่ทำให้ฟริโซหลานข้าพเจ้าเปลี่ยนใจ ยายขอให้ฟริโซครองรักกันสืบไป
> 
> — สมเด็จพระราชินีนาถยูเลียนาแห่งเนเธอร์แลนด์  
> สมเด็จพระอัยยิกา(ยาย)

พระราชดำรัสของสมเด็จพระราชินีนาถเบียทริกซ์แห่งเนเธอร์แลนด์

> นี่เป็นการเสกสมรสของฟริโซ ข้าพเจ้าคิดว่าเขามีความสุขมาก แม้การลดฐานันดรก็ไม่ทำให้เขาตัดใจได้ ข้าพเจ้าเห็นใจและเข้าใจ ข้าพเจ้าภาวนาให้รักยืนยาวสืบไป
> 
> — สมเด็จพระราชินีนาถเบียทริกซ์แห่งเนเธอร์แลนด์  
> สมเด็จพระราชชนนี

พระดำรัสของเจ้าชายคอนสตันตินแห่งเนเธอร์แลนด์

> การเสกสมรสของพี่ชายข้าพเจ้านั้น ย่อมทำให้เขาต้องลาออกจาการเป็นรัชทายาทลำดับที่ 2 แต่นั้นไม่ทำให้พี่ลาออกจากการเป็นผู้ที่รักมั่นได้เลย ขอให้รักของพี่และมาเบลยืนยาวสืบไป
> 
> — เจ้าชายคอนสตันตินแห่งเนเธอร์แลนด์  
> พระอนุชา

หลังจากเสกสมรสแล้ว พระองค์และพระชายาเสด็จไปประทับ ณ ลอนดอน และพระชายามีประสูติกาลพระธิดาทั้ง 2 ที่นั้น (พระธิดาดำรงพระยศที่ เคาน์เตส)

สิ้นพระชนม์
-----------

เจ้าชายฟริโซ สิ้นพระชนม์ด้วยสาเหตุภาวะแทรกซ้อนจากอุบัติเหตุเล่นสกีในออสเตรีย ซึ่งทรงเข้าประทับรักษาพระอาการนานหลานสัปดาห์ เมื่อวันที่ 12 สิงหาคม พ.ศ. 2556 โดยในงานพระศพนั้น สมเด็จพระราชินีนาถเบียทริกซ์ และสมเด็จพระราชาธิบดีวิลเลิม รวมถึงนาย มาร์ก รึตเตอร์ ได้ทรงกล่าวไว้อาลัยดังนี้

พระราชดำรัสของสมเด็จพระราชินีนาถเบียทริกซ์

> แด่ฟริโซผู้ล่วงลับ ในฐานะของแม่นั้น ย่อมเสียใจประดุจดวงใจสลาย ขอให้ฟริโซไปสู่ภพภูมิที่ดี ฟริโซจะอยู่ในใจของข้าพเจ้าและพสกนิกรชาวเนเธอร์แลนด์ตลอดไป
> 
> — สมเด็จพระราชินีนาถเบียทริกซ์แห่งเนเธอร์แลนด์  
> พระราชชนนี

พระราชดำรัสของสมเด็จพระราชาธิบดีวิลเลิม

> การจากไปของฟริโซ ทำให้ข้าพเจ้าโศกเศร้าเป็นอย่างถึงที่สุด เหมือนรอบๆตัวหมุนช้าลงหลังได้รับข่าว ข้าพเจ้าจะคิดถึงฟริโซ น้องชายของข้าพเจ้าตลอดไป
> 
> — สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์  
> กษัตริย์แห่งเนเธอร์แลนด์  
> พระเชษฐา

คำไว้อาลัยของนายมาร์ก รึตเตอ

> แด่ฝ่าพระบาทผู้ล่วงลับ ข้าพระพุทธเจ้าขอถวายคำอำลา ขอให้ฝ่าพระบาทเสด็จสู่ภพภูมิที่ดี นึกถึงครั้นพระองค์พระราชทานพระอนุญาตให้ข้าพระพุทธเจ้าเข้าเฝ้า จะอยู่ในใจของเราทั้ง 2 ตลอดไป
> 
> — มาร์ก รึตเตอ  
> นายกรัฐมนตรีเนเธอร์แลนด์

พระศพ
-----

พิธีพระศพของพระองค์ถูกจัดขึ้นอย่างเรียบง่าย โดยภายในงานมีเพียงพระราชวงศ์ดัตช์เข้าร่วมพิธี ประกอบด้วยสมเด็จพระราชินีนาถเบียทริกซ์แห่งเนเธอร์แลนด์ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ สมเด็จพระราชินีแม็กซิมาแห่งเนเธอร์แลนด์ พระราชวงศ์อื่น ๆ เช่น พระเจ้าฮารัลด์ที่ 5  ซึ่งเป็นพระบิดาทูลหัว ราชินีซอนยา เจ้าชายเฟรเดอริก มกุฎราชกุมารแห่งเดนมาร์ก ซึ่งเป็นพระสหาย เจ้าหญิงแมรี มกุฎราชกุมารีแห่งเดนมาร์ก เจ้าชายโฮกุน มกุฎราชกุมารแห่งนอร์เวย์

อ้างอิง
-------

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Prince Friso of Orange-Nassau

  


| * ด
* ค
* ก
เจ้าชายแห่งเนเธอร์แลนด์ |
| --- |
| เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์ |
| รุ่นที่ 1 | 
* พระเจ้าวิลเลิมที่ 2
* เจ้าชายเฟรเดอริก

 |
| รุ่นที่ 2 | 
* พระเจ้าวิลเลิมที่ 3
* เจ้าชายอเล็กซานเดอร์
* เจ้าชายเฮนรีแห่งเนเธอร์แลนด์
* เจ้าชายเออร์เนต แคชเมียร์แห่งเนเธอร์แลนด์
* เจ้าชายเฟรเดอริก นิโกลัส
* เจ้าชายวิลเลิม

 |
| รุ่นที่ 3 | 
* เจ้าชายวิลเลิม เจ้าชายแห่งออเรนจ์
* เจ้าชายเมาริทส์
* เจ้าชายอเล็กซานเดอร์ เจ้าชายแห่งออเรนจ์
* เจ้าชายเฮนดริก พระราชสวามี 1

 |
| รุ่นที่ 4 | 
* เจ้าชายแบร์นฮาร์ด พระราชสวามี 1

 |
| รุ่นที่ 5 | 
* เจ้าชายเคลาส์ พระราชสวามี 1

 |
| รุ่นที่ 6 | 
* สมเด็จพระราชาธิบดีวิลเลิม-อเล็กซานเดอร์
* เจ้าชายฟริโซ
* เจ้าชายคอนสตันติน
* เจ้าชายเมาริทส์
* เจ้าชายแบร์นาร์ด
* เจ้าชายปีเตอร์-คริสเตียน
* เจ้าชายฟลอริส

 |
| 1 ไม่ใช่เจ้าชายแห่งเนเธอร์แลนด์โดยประสูติ |